Erobreren (TV-serie)

Erobreren er en norsk dramaserie som ble sendt på NRK i 2012. Serien er basert på Jan Kjærstads bøker Forføreren, Erobreren og Oppdageren. Hovedrollen ble spilt av Kåre Conradi. Regi er ved Eva Isaksen.

Serien ble i snitt sett av 479 000, og en markedsandel på  26 prosent. Første episode ble sett av 664 000 seere, og hadde en markedsandel på 36,9 prosent. Tallet var dermed høyere enn NRKs uttalte forhåndsmål om å treffe 600 000 seere. Andre episode ble sett av 554 000 seere med en markedsandel på 30,3 prosent, mens seertallene for tredje episode falt ytterligere til 472 000 seere med en markedsandel på 26,1 prosent.

Anmelderne 
Serien fikk i stor grad lunken mottakelse blant anmelderne, og av de anmelderne som gir terningkast fikk serien fra to til fem på skalaen. Eksempelvis ga Aftenpostens anmelder Trond Berg Eriksen serien terningkast tre, og skrev blant annet at «De tre første episodene rommer mange overforbrukte klisjer om kjønn, klasser, bydeler og mennesketyper. Det er med andre ord «norsk film» i en tilstand som jeg trodde vi hadde lagt bak oss.» Side2s anmelder ga serien terningkast fem med kommentaren «Alt i alt er dette er dette en serie som det er vel verdt å bruke en time hver uke på for her serveres handlingen, som i seg selv både er interessant og reflekterende, i en så fin innpakning at man lett lar seg rive med».

Om serien 
Produksjonskostnadene var på 52 millioner og skal ha vært en av de dyreste NRK-produksjonen til da.

Skuespillere
Kåre Conradi
Jakob Oftebro
Johan Felix Tschudi
Ellen Dorrit Petersen
Geir Ove Kvalheim
Marte Germaine Christensen
Gørild Mauseth
Øystein Røger
Birgitte Victoria Svendsen
Kim Haugen

Referanser

Eksterne lenker 
 

Norske dramaserier
TV-produksjoner på NRK
Norske TV-serier fra 2010-årene
Norske miniserier